ai4bharat/Pralekha huggingface dataset:
وزیراعظم کا دفتر
وزیراعظم نریندر مودی نے اساڑھی ایکادکشی کے موقع پرعوام کو مبارک باد دی
وزیراعظم جناب نریندر مودی نے اساڑھی ایکادشی کے موقع پر عوام کو مبارکباد دی ہے۔
جناب مودی نے اس سے پہلے من کی بات پروگرام کے دوران ایک اقتباس بھی مشترک کیا تھا، جس میں انہوں نے وار کری کی روایت اور پندھار پور کی گونا گونیت کے بارے میں بات کی تھی۔
وزیراعظم نے ٹوئٹ کیا ہے:
’’اشادھی ایکا دشی کے مقدس موقع پر مبارکباد۔ ہم سب پر بھگوان وٹھل کا آشیرواد رہے اور ہمارے معاشرے میں خوشیوں کا مزید جذبہ پیدا ہو۔ اس سے پہلے من کی بات کے ایک پروگرام کے ایک اقتباس بھی مشترک کیا، جس میں ہم نے وار کری کی روایت اور پندھار پور کی گونا گونیت کے بارے میں بات کی تھی ‘‘۔
وزیراعظم نے دیہو میں اپنی تقریر کا ایک ویڈیو بھی مشترک کیا تھا جہاں انہوں نے چند ہفتے پہلے ایک مندر کا افتتاح کیا تھا جو سنت تُکا رام جی کے لئے وقف کیا گیا تھا ‘‘۔
انہوں نے ٹوئٹ کیا:
’’چند ہفتے پہلے میں ایک مندر کا افتتاح کرنے کے لئے دیہو میں تھا، جسے سنت تُکا رام جی کو وقف کیا گیا تھا۔ میں نے اپنی تقریر میں ان کی اعلی تعلیمات کو اجاگر کیا تھا اور اس بارے میں بات کی تھی کہ ہم عظیم وار کاری سنتوں اور سادھوؤں سے سیکھ سکتے ہیں۔
اس کے علاوہ وزیراعظم نے وارکاری روایت پر اپنی تقریر مشترک کی تھی، جو انہوں نے پچھلے سال نومبر میں کی تھی۔
وزیراعظم نے ٹوئٹ کیا:
’’پچھلے سال نومبر میں مجھے کئی کلیدی پروجیکٹوں کا سنگ بنیاد رکھنے کااعزاز حاصل ہوا تھا، جو پندھار پور میں روحانی سیاحت کو تقویت دیں گے۔ یہ ہماری کوششوں کو ایک حصہ ہے تاکہ بھارتی نوجوانوں میں وار کری روایت کو مزید مضبوط کیا جاسکے‘‘۔
۔۔۔۔۔۔۔۔۔۔۔
ش ح۔ ح ا۔ن ا۔
U-7436
(
وزارت دفاع
ڈفینس ایکسپو 2022 کے دوران زیادہ سے زیادہ لوگوں کی شرکت کو یقینی بنانے کےلئے ہائی برڈ سیمیناروں کا انعقاد
نئی دہلی،3 مارچ ،2022
وزارت دفاع 10 سے 14 مارچ 2022 تک گجرات کے گاندھی نگر میں ،باوقار دو سالہ دفاعی نمائش کے 12 ویں ایڈیشن ڈیف ایکسپو 2022 کی میزبانی کررہا ہے ۔یہ زبردست بین الاقوامی دفاعی نمائش زمینی،فضائی اور بحری افواج کے ملک کے اندرونی حصوں کی سلامتی اور الیکٹرونک دفاعی نظام پر مرکوز ہے۔ میک ان انڈیا اور آتم نربھر بھارت کی پالیسی کے تحت پہل کے ساتھ ہی حکومت کا یہ بھی یقین ہے کہ ہندوستان میں دفاعی مینوفیکچرنگ کے عالمی مرکز کے طورپر ابھرنے کی زبردست صلاحیت ہے۔یہی وجہ ہے کہ ڈیف ایکسپو 2022 کےلئے اسی موضوع کو اپنایا گیا ہے۔
ڈیف ایکسپو سیمینار ہائی برڈ فارمیٹ میں منعقد کئے جائیں گے،جس سے مقررین کے ساتھ ساتھ شائقین بھی مختلف سیمیناروں میں ورچوؤل ذرائع سے حصہ لے سکیں گے۔ اہم صنعتی پلیٹ فارمز ،بین الاقوامی فورم ،تھنک ٹینکوں،میڈیا ہاؤسز ، ہندوستانی صنعتون ،ڈی آر ڈی او،شہری ہوابازی کی وزارت ،ریاستی حکومتوں وغیرہ کے ذریعہ دنیا بھر میں نشر ہونے والے سیمیناروں کا انعقاد کیا جائےگا۔ یہ سیمینار برآمدات،ہندوستان میں انجن اور ایم آر او ،سرمایہ کاری کے مواقع پر ریاستی حکومتوں کے ذریعہ آؤٹ ریچ پروگراموں وغیرہ پر مبنی ہیں۔دفاع اور ایئرو اسپیس شعبوں کے اہم بین الاقوامی اور قومی ماہرین کو ان پروگراموں میں مقررین کے طورپر مدعو کیا گیا ہے۔سیمیناروں کی تفصیل ڈفینس ایکسپو 2022 کی ویب سائٹ  ڈیف ایکسپو 2022 موبائل ایپ پر دستیاب ہے۔
DEFEXPO 2022 SEMINAR SCHEDULE
ہنر مندی کے فروغ اور صنعت کاری کی وزارت
ہجرت کرنے والے ورکروں کو مہارت کے فروغ کی تربیت
حکومت ہند کی دیہی ترقیات کی وزارت نے غریب کلیان روز گار ابھیان  کی شروعات کی ہے ، جس کا مقصد گھروں کو واپس ہونے والے شرامک  اور دیہی آبادی کو فوری روز گار اور نان نفقہ کے مواقع فراہم کرنا ہے۔ اس کے تحت کووڈ – 19 وبا سے متاثرہ 6 ریاستوں کے منتخب 116 اضلاع کا احاطہ کیا گیا ہے، جس میں ورکروں / کارکنوں کے 25 زمروں پر توجہ مرکوز کی جائے گی۔
جی کے آر اے کو معاونت دینے کے سلسلے میں مہارت کی فروغ اور صنعت کاری کی وزارت  نے ، پردھان منتری کوشل وکاس یوجنا  کے تحت ، شرامکوں  کی مہارت کی تربیت کے لئے ایک خصوصی پروگرام تشکیل دیا ہے۔ اس زمرے میں 6 ریاستوں کے 116 اضلاع کا احاطہ کیا گیا ہے، جن میں آسام، بہار، مدھیہ پردیش، اڈیشہ، راجستھان اور اتر پردیش شامل ہیں۔ اس اقدام کے تحت ، 21 نومبر 2021 تک 1.24 لاکھ افراد کو تربیت فراہم کی گئی ہے۔ جی کے آر اے کے تحت تربیت فراہم کئے گئے شرامکوں  ، کی ریاست وار تعداد درج ذیل دی گئی ہے:
|
|
ریاست
|
|
تربیت شدہ شرامک
|
|
آسام
|
|
1,309
|
|
بہار
|
|
51,876
|
|
مدھیہ پردیش
|
|
18,828
|
|
اڈیشہ
|
|
2,696
|
|
راجستھان
|
|
19,719
|
|
اتر پردیش
|
|
30,178
|
|
میزان
|
|
1,24,606
اندرون ملک صنعتوں کی ضروریات کو پورا کرنے کی غرض سے ایم ایس ڈی ای نے ملک بھر میں، مطالبے پر مبنی پردھان منتری کوشل وکا س یوجنا 3.0  کا آغاز کیا ہے۔ مزید بر آں، پی ایم کے وی وائی کے تحت تربیت یافت امیدواروں کو نوکری فراہم کرنے کو یقینی بنانے کے لئے آجر - قیادت والی تربیت دی جارہی ہے۔
علاوہ ازیں پی ایم کے وی وائی 3.0 کے خصوصی پروجیکٹ کے تحت ، زیادہ سے زیادہ امیدواروں کو روز گار کی فراہمی کو یقینی بنانے کے لئے نجی شراکت کی ، اُن کی فنڈنگ کے ساتھ ، حوصلہ افزائی کی جارہی ہے۔
یہ معلومات آج راجیہ سبھا میں مہارت کی فروغ اور صنعت کاری کے وزیر مملکت جناب راجیو چندر شیکھر نے ایک تحریری جواب میں فراہم کی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-14722
(Visitor Counter : 78
محنت اور روزگار کی وزارت
چھڑائے گئے بندھوا مزدوروں کی بازآبادکاری کے لئے مالی امداد فراہم کی جارہی ہے
نئی دہلی،17؍جولائی،محنت اور روزگار کے مرکزی وزیر مملکت  جناب سنتوش کمار گنگوار نے آج راجیہ سبھا میں ایک سوال کا تحریری جواب دیتے ہوئے ایوان کو مطلع کیا کہ حکومت بندھوا مزدور  کے قانون 1976 کے تحت سزا دیئے جانے کی کم شرح سے پوری طرح آگاہ ہے۔ انہوں نے کہا کہ سزا دیئے جانے کی کم شرح کی وجوہات مندرجہ ذیل ہوسکتی ہیں، جن پر مختلف فورموں میں تبادلہ خیال کیا گیا ہے۔
1-عام سماجی امتیاز
2- بندھوا مزدور عام طور پر نقل مکانی کرنے والے ہوتے ہیں، اس لئے ان کے لئے گواہ کی دستیابی مشکل ہوتی ہے۔
3-ڈی ایم ؍ ایس ڈی ایم کی عدالتیں ، عدالتی نظام والی عدالتوں کی طرح معاملات کا فیصل کرنے کی صلاحیت نہیں رکھتیں۔
بندھوا مزدور نظام کے خاتمے سے متعلق قانون – 1976 ریاستی حکومتوں ؍ مرکز کے زیر انتطام علاقوں کے ذریعے نافذ کیا جارہا ہے۔ یہ قانون ویجیلنس کمیٹی کی شکل میں ضلع سطح پر ایک ادارہ جاتی نظام فراہم کرتا ہے۔ اس قانون کے ضابطوں کو نافذ کرنے کے مقصد سے ریاستی حکومتیں ؍ مرکز کے زیر انتظام علاقے کسی موجودہ ایگزیکیٹو مجسٹریٹ کو فرسٹ کلاس جوڈیشیل مجسٹریٹ کے اختیارات فراہم کئے جاسکتے ہیں۔ حکومت ہند نے بندھوا مزدوروں کی باز آباد کاری کے لئے مرکزی سیکٹر کی اسکیم 2019 کو جدید بنانے کا موقع فراہم کیا ہے جس کے تحت ایک لاکھ روپے ، دو لاکھ روپے اور تین لاکھ روپے تک کی مالی امداد ، ان کے زمرے کی بنیاد پر اور ان کے استحصال کی سطح کی بنیاد پر فر اہم کی جاتی ہے۔ اس کے ساتھ ساتھ ایسے لوگوں کو غیر نقدی والی امداد بھی فراہم کی جاتی ہے۔
۔۔۔۔۔۔۔۔۔۔۔۔۔۔۔۔۔
(Visitor Counter : 43
وزارت خزانہ
وزیر خزانہ نے آدھار پر مبنی ای-کے وائی سی کے ذریعے فوری پین کی سہولت کی شروعات کی
نئی دہلی،28 مئی، 2020، مرکزی بجٹ میں کیے گئے اعلان کے مطابق خزانے اور کارپوریٹ امور کی مرکزی وزیر محترمہ نرملا سیتا رمن نے آج یہاں پین کے فوری الاٹ منٹ کی سہولت کا باقاعدہ آغاز کیا۔ یہ سہولت پین کی درخواست دینے والے ان افراد کے لیے فراہم ہے جن کے پاس ایک مجاز آدھار نمبر ہے اور ان کا موبائل نمبر آدھار کے ساتھ منسلک ہے۔الاٹمنٹ کے طریقہ کار میں کوئی کاغذ استعمال نہیں ہوتا اور الیکٹرانک پین  درخواست دینے والے کو مفت میں جاری کردیاجاتاہے۔
آپ کو یاد ہوگا کہ مرکزی بجٹ 2020 میں وزیر خزانہ محترمہ سیتا رمن نے فوری پین کی سہولت جلد شروع کیے جانے کا اعلان کیا تھا۔ ان کی بجٹ تقریر کے پیرا 129 میں وزیر خزانہ نے کہا تھا ‘‘پچھلے بجٹ میں میں نے پین اور آدھار کو آپس میں منسلک کرنے کا طریقہ شروع کرنے کا اعلان کیا تھا جس کے لیے ضروری ضابطے پہلے ہی منسلک کردیئے گئے تھے۔پین کو الاٹ کرنے کے طریقہ کار کو مزید آسان بنانے کی خاطر ہم جلد ہی ایک سسٹم شروع کریں گے جس کے تحت آدھار کی بنیاد پر پین آن لائن فوری طورپر الاٹ کردیا جائے گا۔ اس کے لیے تفصیلی فارم بھرنے کی ضرورت نہیں ہوگی’’۔
آدھار پر مبنی ای-کے وائی سی کے ذریعے فوری پین الاٹ کرنے کی سہولت کا آج باقاعدہ آغاز کردیا گیا۔ البتہ آزمائش کا ‘ویٹا ورزن’ 12 فروری 2020 کو ہی محکمہ انکم ٹیکس کی ای فائلنگ ویب سائٹ پر شروع کردیا گیا تھا۔ اس کے بعد سے 677680 فوری پین 25 مئی 2020 تک الاٹ کیے جاچکے ہیں۔اس میں صرف دس منٹ کا وقت لگتا ہے۔
یہ بات بھی یاد رکھنے کی ہے کہ 25 مئی 2020 تک کل ملاکر 50.52 کروڑ پین ٹیکس ادا کرنے والوں کو الاٹ کیے گئے ہیں۔جن میں سے تقریبا 49.39 کروڑ پین افراد کو اور 25.17 کروڑ سے زیادہ اب تک آدھار کے ساتھ منسلک کیے گئے ہیں۔
پین کے لیے درخواست دینے کا طریقہ بہت آسان ہے۔ فوری پین کی خواہش رکھنے والے کے لیے ضروری ہے کہ وہ انکم ٹیکس کے محکمے ای فائلنگ ویب سائٹ تک رسائی حاصل کرے اور وہ خواہ مرد ہو یا عورت اپنا مجاز آدھار نمبر فراہم کریں اور آدھار سے منسلک اس کے موبائل نمبر پر آنے والا او ٹی پی داخل کرے۔اس عمل کے کامیابی کے ساتھ مکمل ہونے پر 15 ہندسوں کا ایک نمبر دیا جاتا ہے۔ اگر ضروری ہو تو درخواست دینے والا اپنے اسٹیٹس کے بارے میں اپنا مجاز آدھار نمبر فراہم کرے اور کامیابی کے ساتھ الاٹ منٹ کے بعد ای پین داؤنلوڈ کرلے۔ ای –پین درخواست دینے والے کو اس کی ای میل آئی ڈی پر بھیجا بھی جاتا ہے۔ اگر وہ آدھار نمبر کے ساتھ منسلک ہو۔
فوری پین الاٹ کرنے کی سہولت ڈیجیٹل انڈیا کی جانب محکمہ انکم ٹیکس کا ایک اور قدم ہے۔ اور اس طرح ٹیکس ادا کرنے والوں کے لیے ضابطوں کی پابندی کو مزید آسان بنادیاگیاہے۔
کوئلے کی وزارت
کوئلہ کی وزارت نے محدود کوئلہ بلاکوں سے ہونےوالی کوئلہ کی پیداوار پرنظرثانی کی
سینتالیس کوئلہ بلاکوں کو کان کاکام کاج شروع کرنے کی اجازت ملی ۔ توقع ہے کہ 23-2022کے دوران ان کی تعداد بڑھ کر 60بلاکس تک پہنچ جائے گی
کوئلہ کی وزارت کی نامزد اتھارٹی نے ان افراد کے ساتھ جنھیں محدود کوئلہ بلاکس مختص کئے گئے ہیں ، کوئلہ کی پیداوار کے کام کا جائزہ لیا ۔ ان افراد کے کوئلہ بلاکوں میں یاتو کوئلہ کی پیداوار شروع ہوگئی ہے مالی سال 23-2022کے دوران پیداوار شروع ہوجانے کا امکان ہے ۔ اس میٹنگ کی صدارت کوئلہ کے سکریٹری ڈاکٹرانل کمارجین نے کی۔ اس بات کی ستائش کی گئی کہ سال 22-2021کے دوران محدود کوئلہ بلاکوں سے کوئلہ کی پیداوار 85ملین ٹن ایم ٹی تھی ۔ جوکہ گذشتہ برس 21-2020کے دوران ہوئی 63ملین ٹن کی پیداوار سے لگ بھگ 35فیصد زیادہ ہے ۔ اس اضافی شدہ کوئلہ کی پیداوار کی بدولت ، گھریلو منڈی میں مانگ سپلائی کے خلاء کومختصر کرنے میں مدد ملی ہے ۔
کوئلہ کی وزارت نے محدود استعمال کی کانوں سے کوئلہ کی پیداوار میں اضافہ کرنے کی غرض سے سازگار اقدامات کئے ہیں ۔ ان میں کوئلہ کے شعبے میں اصلاحات کرتے ہوئے قانون اورضابطوں میں مختلف ترامیم ، کوئلہ کانوں کا کام کاج شروع کرنے کی غرض سے پروجیکٹ کے محرکوں یا علمبرداروں اورریاستی سرکارکے ساتھ باضابطہ جائزہ میٹنگیں ، قانونی اہمیت کی حامل مختلف منظوریاں حاصل کرنے کی غرض سے ایک پروجیکٹ منیجمنٹ یونٹ کی تقرری وغیرہ شامل ہیں ، تاکہ کوئلہ کانوں میں کام کاج شروع کیاجاسکے ۔ ان پہل قدمیوں کی بدولت اب نتائج حاصل ہونے شروع ہوگئے ہیں ۔
ا س وقت سی ایم ایس پی ایکٹ 2015 کے تحت وزارت کی نامزد اتھارٹی نے 106کوئلہ بلاکوں کو مختص کیاہے جب کہ 47کوئلہ بلاکوں کے لئے کان میں کام کاج شروع کرنے کے اجازت نامے وصول ہوئے ہیں ۔ توقع ہے کہ مالی سال 23-2022کے دوران کوئلہ بلاکوں کی تعداد بڑھ کر 60 تک پہنچ جائے گی۔ مالی سال 23-2022کے دورا ن فعال کوئلہ بلاکوں کی سالانہ بلند ترین سطح کی درجہ بندی کی صلاحیت لگ بھگ 230ملین ٹن تک پہنچ جائے گی ۔ان اقدامات کی بدولت تھرمل کوئلہ کی درآمدات میں قابل ذکر کمی آئے گی اورخاطرخواہ تعداد میں غیرملکی زرمبادلہ کی بھی بچت ہوسکے گی ۔
میٹنگ کے دوران ، ڈاکٹر انل کمار جین نے کہاکہ جن افراد کو کوئلہ بلاک الاٹ کئے گئے ہیں ان کے لئے کوئلہ کی پیداوار میں اضافہ کرنے کا یہ ایک سنہری موقع ہے کیونکہ اس وقت درآمدشدہ کوئلہ کی قیمت بہت زیادہ ہے اورملک میں بجلی کی مانگ میں اضافے کی وجہ سے تھرمل کوئلہ کی مانگ میں بھی اضافہ ہوگا۔ محدود بلاکوں کے لئے کوئلہ کی 50فیصد فروخت کی اجازت دی گئی ہے اور ان معاملوں میں بھی ، جہاں حتمی استعمال والے پلانٹس میں کام کاج نہیں ہورہاہے ، کوئلہ کی پیداوار میں کوئی رخنہ نہیں پڑ ے گا۔ تجارتی کان کنی کے لئے کوئلہ کے نئے بلاکوں کو مختص کیا جارہاہے اورممکنہ بولی لگانے والوں نے ان بلاکس کے لئے حوصلہ افزاء تاثرات کا مظاہرہ کیاہے ۔ ان میں سے بعض بلاکوں میں مختص کئے جانے کے ایک سال کے اندراندر کوئلہ کی پیداوار کاکام شروع ہوگیاہے ۔
شہری ہوابازی کی وزارت
ہانگ کانگ سمیت چین سے آنے والے مسافروں کی 7 ہوائی اڈوں پر حرارتی اسکریننگ
مسافروں کو جہاز سے اترنےسے پہلےذاتی رپورٹ کا فارم بھرنا ہوگا
نئی دہلی،21؍جنوری،شہری ہوابازی کی وزارت نے ہانگ کانگ سمیت چین سے آنے والے مسافروں کی اسکریننگ سے متعلق ہر قسم کی لاجسٹک مدد اور بندوبست کرنے کا فیصلہ کیا ہے۔ یہ بندوبست چنئی، بنگلورو، حیدرآباد اورکوچین کے علاوہ دلی، ممبئی اور کولکاتہ میں بھی کئے جائیں گے۔ یہ ہدایات چین کے صوبے ووہان اور ہوبی میں ناول کرونا وائرس بیماری سے متعلق حکومت ہند کی سیاحت اور خاندانی بہبود کی وزارت کے صحت خدمات کے ڈائرکٹر جنرل اور صحت اور خاندانی بہبود کی وزارت اور بیماریوں کے کنٹرول کے قومی مرکز  کی طرف سے جاری ایڈوائزری کے ایک حصے کے طور پر جاری کی گئی ہیں۔
شہری ہوا بازی کی وزارت نےایکشن پلان کو فوری طور پر نافذ کرنے اور نشان زد کردہ ہوائی اڈوں اور متعلقہ ایئر لائنوں کے ذریعے ہدایات پر سختی سے عمل پر زور دیا ہے۔ ایکشن پلان میں مندرجہ ذیل شامل ہیں:
- جلد از جلد الگ تھلگ کرنے میں سہولت کے لئے ایئر لائن کے ذریعے پرواز کے دوران اعلانات کئے جائیں گے ، جن میں مسافروں سے درخواست کی جائے گی کہ اگر انہیں پچھلے 14 دن کے دوران بخار اور نزلے کی بیماری رہی ہے یا وہ براہ راست ووہان شہر سے آئے ہیں، ایسے لوگوں کو ہوائی اڈے پر آمد کے فوراً بعد سرکاری صحت حکام سے اپنے بارے میں معلومات فراہم کریں۔
- ایئرلائن کا عملہ ہوائی جہاز سے اترنےسے پہلے مسافروں کو اپنے بارے میں رپورٹنگ کرنے کا فارم بھرنے میں مدد کرےگا تاکہ بھرے گئے فارم کو ہوائی اڈے پر اے پی ایچ او کا عملہ اچھی طرح چیکنگ کر سکے۔
- ان 7 نشان زد ہوائی اڈوں کے کلیدی مقامات پر ہوائی اڈے کی علامت کوواضح طورپر ڈِسپلے کیا جائے گا۔
- ہوائی اڈوں پر صحت کی جانچ: مسافروں کی حرارتی اسکریننگ کی جائے گی۔امیگریشن سے پہلے کے علاقے میں حرارتی کیمرے نصب کرنے کے لئے ان ہوائی اڈوں پر مناسب مقام فراہم کیا جائے گا۔
- ایئرلائن کا عملہ امیگریشن کی چیکنگ سے پہلے ان مسافروں کو صحت کاؤنٹر پر لے کر آئے گا۔
- بین الاقوامی فضائی ٹرانسپورٹ کی انجمن  نے ہوائی جہاز میں متعدی بیماری کے بندوبست کے لئے عملی اقدامات کی سفارش کی ہے۔
- تمام ایسے مسافراور عملہ کے افراد کو ، جو پوری طرح صحتمند ہیں، اپنا سفر آگے جاری رکھنے کی اجازت دی جائے گی اور اگر کوئی مسافر یا عملے کے رکن کو ووہان کرونا وائرس سے بیماری سے متاثر ہے، تو صحت حکام ان کی نشان دہی کریں گے اور پیسنجر لوکیٹرفارم پُر کر کے اپنے رابطوں کے بارے میں وضاحت فراہم کریں گے۔
ناول کرونا وائرس کے بارے میں وارننگ
|
|
تمام مسافروں کیلئے
جنہوں نے چین کا دورہ کیا ہے،
خاص طور پر ووہان شہر کا
چین کے ہوبی صوبے کا
پچھلے 14دنوں کے اندر اور
- اورمندرجہ ذیل علامتوں میں سے اس میں ایک یا اس سے زیادہ علامتیں پائی جاتی ہیں
سخت بخار، کھانسی، نزلہ، سانس لینے میں دشواری،
توفوری طور پر ہوائی اڈے کے صحت یونٹ سے رجوع کریں
- دیگر مسافروں کیلئے
ایسے مسافر جنہوں نے متاثرہ شہر کا دورہ کیا ہے، لیکن یہاں آمد کے بعد ان میں کسی قسم کی علامت نہیں پائی جاتی، بلکہ وہ مذکورہ علامت بعد میں پیدا ہوتی ہے، توانہیں بھارت آنے کے 28 دن کے اندر اس طرح کی علامتوں کیلئے قریب ترین اسپتال کا دورہ کرنا چاہئےاورریاست ، ضلع صحت حکام اور متعلقہ ہوائی اڈے کے صحت افسران کو اطلاع دینی چاہئے
۰۰۰۰۰۰۰۰

U-293
(Visitor Counter : 169
وزارت دفاع
چین اور ہندوستان کے درمیان سینئر کمانڈروں کی چھٹے دور کی میٹنگ سے متعلق مشترکہ پریس ریلیز
نئی دہلی:22 ستمبر، 2020:
ہندوستان اور چین کے سینئر کمانڈروں نے21ستمبر کو ملٹری کمانڈرسطح کی میٹنگ کے چھٹے دور کا انعقاد کیا۔ دونوں فریقوں نے ہند-چین سرحدی علاقوں میں حقیقی کنٹرول لائن  پر صورتحال کو بہتر اور مستحکم کرنے کے بارے میں واضح اور تفصیلی تبادلہ خیال کیا۔ دونوں فریقوں نے دونوں ممالک کے رہنماؤں کے ذریعے طے پانے والے اہم اتفاق رائے کو دلجمعی سے نافذ کرنے ، زمینی سطح پر اطلاعات و مواصلات کو مستحکم کرنے، غلط فہمیوں سے اجتناب کرنے ، سرحد پر مزید افواج بھیجنے سے روکنے، زمینی صورتحال کو یکطرفہ طور پر تبدیل کرنے سے گریز کرنے اور کسی بھی طرح کی ایسی کارراوئیوں سے پرہیز کرنے پر اتفاق کیا جو صورتحال کو پیچیدہ بناسکتی ہیں۔ دونوں فریقوں نے زمینی مسائل کو مناسب طریقے سے حل کرنے کیلئے عملی اقدامات کرنے اور سرحدی علاقے میں امن وآشتی کا مشترکہ طور پر تحفظ کرنے کیلئے جلد از جلد فوجی کمانڈر سطح کی میٹنگ کے ساتویں دور کا انعقاد کرنے پر اتفاق کیا۔
م ن۔م ع۔ ع ن
U NO:5745
(Visitor Counter : 103
وزارتِ تعلیم
وزیر تعلیم نے ‘بھارت کے علمی نظام ، زبانوں، آرٹ اور کلچر ’کے بارے میں ایک قومی سیمینار کا انعقاد کیا
نئی دہلی،05 اگست ،2021 / قومی تعلیمی پالیسی 2020 کے تحت کایا پلٹ کر دینے والی اصلاحات کا ایک سال پورا ہونے کا ایک جشن کے طور پر قومی تعلیمی پالیسی 2020 کے مختلف پہلوؤں پر موضوعات پر مبنی ویبینار کی ایک سیریز منعقد کر رہی ہے۔ بھارت کا علمی نظام ، زبان، آرٹ و کلچر ، این ای پی کے خصوصی اختراع والے شعبوں میں سے ایک کے طور پر وزارت تعلیم کے تحت اے آئی سی ٹی ای کے بھارتی علمی نظام نے ایک قومی سیمینار کا انعقاد کیا۔ یہ قومی ویبینار بھارتی علمی نظام ، زبان اور آرٹ و کلچر کا انعقاد کیا گیا۔ تعلیم اور ہنر مندی کے فروغ اور روزگار کے مرکزی وزیر جناب دھرمیندر پردھان مہمان خصوصی کے طور پر اس تقریب میں موجود تھے۔ پارلیمنٹ ممبر جناب تیجسوی سوریہ؛ اعلیٰ تعلیم کے سکریٹری جناب امت کھرے اور وزارت تعلیم اور اے آئی سی ٹی ای کے سینئر افسران بھی اس تقریب میں موجود تھے۔
اس موقعے پر اظہار خیال کرتے ہوئے جناب دھرمیندر پردھان نے روایتی علمی نظام اور موجودہ دور میں قدیم دانشمندی اور آتم نربھر بھارت کو بنانے میں ان کے رول پر اپنے رائے کا اظہار کیا۔ انہوں نے کہا کہ ضرورت اس بات کی ہے کہ علم کو آرٹ ، کلچر ، زبان کے مطابق بنایا جائے جس میں بھارتیتا کا جذبہ کار فرمہ ہو۔
اعلیٰ تعلیم کے سکریٹری جناب امت کھرے نے اپنے خطاب میں قومی تعلیمی پالیسی، 2020 کی تشکیل اور بنیادی اصولوں پر روشنی ڈالی۔ جناب کھرے نے کہا کہ این ای پی نئے بھارت کی امنگوں کو پورا کرنے کا ایک وسیلہ ہے ۔
جناب تیجسوی سوریہ نے 21 ویں صدی میں روایتی بھارتی علم کے سلسلے میں این ای پی 2021 کی ضرورت پر اپنے خیالات کا اظہار کیا ۔ انہوں نے کہا کہ سائنس ، کلچر ، تہذیب، آرٹ ، مختلف قدیم علوم اور تاریخ وغیرہ ہماری شاندار روایتوں کا ایک اہم حصہ ہے اور ہماری نوجوان نسل کو اس سے واقف ہونا چاہیے اور اسے ان روایتوں کا احترام کرنا چاہیے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
7512U –
(Visitor Counter : 119
الیکٹرانکس اور اطلاعات تکنالوجی کی وزارت
مملكتیوزیرراجیوچندرشیکھركاکلحیدرآبادمیںآٹھویںروزگارمیلےسےخطاب
ہنرمندیکےفروغاورصنعتكاریكےعلاوہبرقیاتاوراطلاعاتیتیكنالوجیکےمرکزیوزیرمملکتجنابراجیوچندرشیکھرآٹھویںروزگارمیلےسےخطابکرنےوالےہیںجسكاکلمینسکلب،گروپسینٹر،سیآرپیایفحیدرآبادمیںانعقادہوگا۔استقریبکاافتتاحوزیراعظمجنابنریندرمودیکریںگےجوامیدواروںکوتقررنامےپیشکریںگے۔حالہیمیںبھرتیہونےوالوںكو 51,000 سےزیادہتقررنامےتقسیمکرنےجارہےہیں۔
جولائیمیںچنئیکےروزگارمیلےمیںمملكتیوزیرجنابراجیوچندرشیکھرنےوزیراعظمجنابنریندرمودیکےسرکاریملازمتوںمیں "سیوا" یاعوامیخدمتکینئیثقافتمتعارفکرانےکےپیغامکااعادہكیاتھا۔گورننساورسرکاریملازمتوںکولوگجسطرحکسطرحسمجھتےہیںانہوںنےاسمیںایکٹیکٹونکتبدیلیکےبارےمیںباتکی۔
مدھیہپردیشمیںروزگارمیلہمیںایکحالیہخطابمیںوزیراعظمجنابمودینےنئےمتعینہونےوالے 5,800 پرائمریاسکولاساتذہکیستائشکیاوراسباتپرروشنیڈالیکہقومیتعلیمیپالیسیکونافذکرنےمیںانکارولکسطرحاہمہوگا۔انہوںنےپرائمریتعلیممیںنئےنصابسےپیداہونےوالیتبدیلیکاادراكکرتےہوئےروایتیعلماورابھرتیہوئیٹیکنالوجیوںکودیجانےوالیمساویاہمیتپرزوردیا۔
روزگارمیلہملکبھرمیں 44 مقاماتپرمنعقدکیاگیا۔جاریبھرتیمہممیںمرکزیحکومتکےمحکموں،ریاستیحکومتوںاورمرکزکےزیرانتظامعلاقوںکااحاطہکیاگیاہےجوروزگارپیداکرنےکوترجیحدینےکےعزمکےمطابقہے۔وزیراعظمجنابنریندرمودینےگزشتہسال 22 اکتوبرکو 10 لاکھسرکارینوکریاںفراہمکرنےکیمہمکےآغازکےساتھ ’’روزگارمیلہ‘‘ مہمکاآغازکیاتھا۔
سائنس اور ٹیکنالوجی کی وزارت
سائنس وٹکنالوجی اور اختراعی پالیسی  2020 کے سلسلے میں عام لوگوں اور ماہرین سے صلاح ومشورہ حاصل کرنے کے لئے ٹاؤن ہال میٹ کا آغاز کیا جائے گا
اس عمل کو انتہائی انٹرلنک  میں منعقد کیا جائے گا جو پالیسی تشکیل میں مشورے کے لئے تقریباً 15ہزار شراکت داروں تک پہنچے گا
مختلف ٹریکس پر مشورے کا عمل پہلے ہی شروع ہوچکا ہے اور متوازی شکل میں چل رہے ہیں۔ مکمل عمل کے تال میل کے لئے ڈی ایس ٹی
 میں ایک سکریٹریٹ قائم کیا گیا ہے، جو پالیسیوں کے سلسلے میں جانکاری اور ڈیٹا سپورٹ یونٹ فراہم کرے گا
نئی دہلی 10 جون 2020
بھارت سرکار کے پرنسپل سائنسی مشیر پروفیسر کے وجے راگھون اور ڈی ایس ٹی کے سکریٹری پروفیسر آشوتوش شرما 12 جون 2020 کو سائنس ٹکنالوجی اور اختراع پالیسی  2020 کی تشکیل کے لئے عام لوگوں اور ماہرین سے مشورے حاصل کرنے کے لئے ایس ٹی او پی 2020 ٹاؤن ہال میٹ ٹریک ون کا آغاز کریں گے۔
ٹریک ون عمل میں سائنس پالیسی فورم کے توسط سے عام لوگوں اور ماہرین کے ساتھ باقاعدہ طور پر صلاح ومشورہ کیا جائے گا۔ یہ فورم عام لوگوں اور ماہرین سے معلومات حاصل کرنے کا ایک ڈیڈی کیٹیڈ فورم ہے، تاکہ ایس ٹی آئی پی 2020 کی تشکیل کو غیر مرکوزیت والا اور جامع بنایا جاسکے۔ ایس ٹی آئی پی 2020 سکریٹریٹ کے سربراہ اور ڈی ایس ٹی کے صلاح کار ڈاکٹر اکھلیش گپتا بھی آغاز کے موقع پر موجود رہیں گے۔
حکومت ہند کے پرنسپل سائنسی مشیر کے دفتر  اور سائنس وٹکنالوجی  کے شعبے نے زیادہ سے زیادہ شراکت داروں تک پہنچنے کے لئے ایک نئی قومی سائنس ٹکنالوجی اور اختراعی پالیسی  2020 کی تشکیل کے لئے ایک مشاورتی عمل شروع کیا ہے۔
ٹریک ون کے تحت ماہرین اور پالیسی سازوں کے ساتھ مذاکرات کے سلسلے، عام لوگوں کےساتھ بات چیت کے ساتھ ساتھ ایک موضوع پر بنی پینل مباحثہ، پرنٹ میڈیا آرٹیکل، تحریری ان پٹ کے لئے چینل، آخری میل کنکٹی ویٹی کے لئے کمیونٹی پوڈ کاس شامل ہوں گے۔
ایس ٹی آئی پی 2020 کی تشکیل کا عمل انتہائی انٹرلنک ٹریکس میں منعقد کیا جائے گا جو پالیسی تشکیل میں مشورے کے لئے تقریباً 15 ہزار شراکت داروں تک پہنچے گا۔ ٹریک ون سائنس پالیسی فورم کے ذریعے عوامی اور ماہرین کے مشورے کے عمل کو شامل کرتا ہے ۔ فورم پالیسی تشکیل کے عمل کےد وران اور بعد میں عام لوگوں اور ماہرین سے ان پٹ حاصل کرنے کے لئے ایک ڈیڈیکٹیڈپلیٹ فارم کی شکل میں کام کرے گا۔ ٹریک دو کے تحت پالیسی تشکیل عمل میں ماہرین کے بتائے ہوئے تھی میٹک مشوروں اور ثبوت پر مبنی سفارشات کو شامل کیا جائے گا۔ اس مقصد کے لئے 21 تھی میٹک گروپس تشکیل دیے گئے ہیں۔ ٹریک تین میں وزارتوں اور ریاستوں کے ساتھ مشورہ کیا جائے گا، جبکہ ٹریک IV کے تحت اعلیٰ سطح کےکثیر مقصدی شراکت داروں کے مشورے کو شامل کیا جائے گا۔
مختلف ٹریکس پر صلاح ومشورے کا عمل پہلے ہی شروع کیا جاچکا ہے اور متوازی شکل میں چل رہا ہے۔ ٹریک ٹو تھی میٹک گروپ مشورہ معلومات کے اجلاس کی سیریز کے ساتھ شروع ہوا تھا اور ٹریک ون ماہرین کے ساتھ ساتھ عوام سے معلومات جمع کرنے کے لئے شروع کیا جائے گا۔
مکمل عمل کے تال میل کے لئے ڈی ایس ٹی  میں ایک سکریٹریٹ قائم کیاگیا ہے، جو ڈی ایس ٹی-ایس ٹی آئی پالیسی فیلو کے کیڈر کےساتھ ان ہارس پالیسی معلومات اور ڈیٹا سپورٹ یونٹ فراہم کرے گا۔
...............................................................
م ن، ح ا، ع ر
U-3171
(Visitor Counter : 147
امور داخلہ کی وزارت
طوفان ‘ فونی ’ : وزیر اعظم جناب نریندر مودی حالات پر قریب سے نظر رکھے ہوئے ہیں ۔ انہوں نے تیاریوں کا جائزہ لینے کے لئے کابینہ سکریٹری کو این سی ایم سی میٹنگ منعقد کرنے کی ہدایت کی
نئی دہلی، 29 اپریل / طوفان ‘ فونی ’ آج صبح چنئی کے 880 کلو میٹر جنوب مشرق میں پہنچ گیا ہے ۔ توقع ہے کہ 30 اپریل تک ، اِس طوفان کی شدت میں بہت زیادہ اضافہ ہو جائے گا ۔ یہ طوفان شمال مغرب کی جا نب بڑھتا رہے گا اور یکم مئی سے راہ بدل کر شمال مشرق کا رخ کرے گا ۔
ہندوستان کے محکمۂ موسمیات  نے اس کے تمل ناڈو اور آندھرا پردیش کے ساحل سے ٹکرانے کے امکان سے انکار کیا ہے لیکن اس طوفان کے اڈیشہ کے ساحل سے ٹکرانے کے امکان کا مسلسل جائزہ لیا جا رہا ہے ۔
وزیر اعظم خود حالات پر قریب سے نظر رکھے ہوئے ہیں اور انہوں نے کابینہ سکریٹری کو ہدایت دی ہے کہ وہ حالات کا جائزہ لینے کے لئے متعلقہ ریاستی حکومتوں اور مرکزی وزارتوں / ایجنسیوں کے ساتھ بحران کے بندوبست کی قومی کمیٹی  کے ساتھ میٹنگیں منعقد کریں اور یہ یقینی بنائیں کہ ہر طرح کے حالات کا سامنا کرنے کے لئے تیاریاں مکمل ہو چکی ہیں ۔
این ڈی آر ایف اور انڈین کوسٹ گارڈ کو ہائی الرٹ کر دیا گیا ہے اور انہیں ریاستی حکومت کے حکام کے ساتھ تعاون کرنے کی ہدایت دی گئی ہے ۔
اس سلسلے میں 25 اپریل سے ہی ماہی گیروں کے لئے مسلسل وارننگ جاری کی جا رہی ہے کہ وہ سمند رمیں نہ جائیں اور جو سمندر میں ہیں، اُن سے ساحل پر واپس آنے کے لئے کہا جا رہا ہے ۔ محکمۂ موسمیات تمام متعلقہ ریاستوں کے لئے تازہ ترین پیش گوئی کے ساتھ ہر تین گھنٹے بعد بلیٹن جاری کر رہا ہے ۔ وزارت داخلہ بھی متعلقہ ریاستی حکومتوں اور مرکزی ایجنسیوں کے ساتھ مسلسل رابطہ بنائے ہوئے ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
U. No. 1984
(Visitor Counter : 41